Gwamnati Ta Haramta Tallata Kwaroron Roba A Gidajen Talabijin Da Rana | AL'UMMATA Mujallar Hausa Lamba Daya
By Hassan Abdulmalik On Dec 12, 2017
Gwamnatin kasar Indiya, a yau Talata ta shelanta hana tallata kwaroron roba da gidajen talabijin ke yi da ranar Allah, lamarin da ya haifar da cece-kuce a fadin kasar musamman ma ‘yan kungiyoyin da ke rajin tabbatar da kiyaye lafiyar jima’i
Ma’aikatar yada labarai ta kasar ta Indiya ta ce, haramun ne wani gidan talabijin ya yi tallar kwaroron roba daga karfe 6:00 na safe har zuwa karfe 10:00 na dare saboda kokarin gwamnati na hana budewa yara kanana ido kan harkokin jima’i
Ma’aikatar yada labaran a sanarwar da ta fitar da safiyar yau ta ce, bayan hujjoji da ta ke da su na yadda wasu gidajen talabijin ke maimaita tallan kwaroron roba babu kakkautawa, ta dauki gabarar kawo tsari cikin harkar tallan, ta yadda tallan ba zai shafi tarbiyyar yara da matasa a kasar ba
Sai dai likitoci da masu rajin tabbatar da lafiya da ingancin jima’i sun kalubalanci manufar ta gwamnati, inda suke cewa wannan doka ta sabawa dalilin da ya sa ake tallata kwaroron roba ga jama’a wanda illarsa ke da tasiri na kai tsaye ga al’umma
Masu kuka da batun takaita lokutan tallan sun bayyana cewa, tallan kwaroron roba ana yinsa ne don a kaucewa samun juna biyun da ka iya bayuwa ga haifar ‘ya’ya gabanin Fatiha, wanda hakan a baya-bayan ne ke kara karuwa a tsakakkanin matasa
Wani likitan mata mai suna Dakta Gauri Kaushik ya bayyana cewa takaita lokacin tallan kwaroron roba zuwa dare sam ba daidai bane musamman ma a wannan yanayi da mu ke ciki da indiya da kaso 13 na juna biyun da ake samu a kowace shekara na matasa ne wadanda basu yi aure ba, sannan kuma ga akalla zubar da ciki miliyan 15 a shekara
Gwamnatiindiyakwaroron robama'aikatar yada labarai
Mai Ɗakina Mayyar Raƙashewa ce; Bata Da Aiki Sai Halarta Casu Da Tarayya Da Ƙawayen Banza – Wani Mai Gida Ya Fadawa Kotu
Jama’a Ta Soki Lamirin Wani Malamin Addini Da Ya Sumbaci Amaryarsa A Bainar Jama’a (Hotuna)